**SpaceX South Texas Launch Site** tai **Starbase** on SpaceX:n rakenteilla oleva avaruusalustehdas ja laukaisukompleksi Boca Chica Beachilla Texasissa.

Alkujaan myös yhtiön muiden rakettien käyttöön aiottu keskus on sittemmin keskittynyt ainoastaan Starshipin kehittämiseen (2019-nykyhetki).*lähde?*

Sijainti
--------

Keskus sijaitsee Atlantin rannikolla joitain kilometrejä Rio Grandesta ja siten Meksikon rajasta pohjoiseen. Lähin asutuskeskus on laukaisukompleksista muutaman kilometrin päässä oleva Boca Chica Village. Runsas kymmenen kilometriä pohjoiseen on noin 5 000 asukkaan Port Isabel. 50 kilometriä länteen päin on lähin suurempi kaupunki, yli sadantuhannen asukkaan Brownsville. Boca Chica Boulevard -tietä ja Boca Chica Villagea lukuun ottamatta alue oli rakentamatonta seutua.*lähde?*

Laukaisukompleksi sijaitsee aivan Atlantin rannalla. Siitä pari kilometriä sisämaahan päin sijaitsevat vierekkäin Boca Chica Village ja tehdas. Laukaisukomplaksin sijainti on Manner-Yhdysvaltain edullisin matalan inklinaation laukaisuihin. Se sijaitsee mahdollisimman lähellä päiväntasaajaa ja itään aukeaa suhteellisen asumaton seutu, Atlantti.*lähde?*

Historia
--------

Laukaisukompleksin paikasta kilpaili Texasin lisäksi kuusi muuta sijoituspaikkaa. Kompleksin rakennuspaikaksi valikoitui SpaceX:n vuodesta 2012 vuoden 2014 puoliväliin toteuttamassa selvityksessä eteläisessä Texasissa sijaitseva Boca Chica Beach. Yhdysvaltain ilmailuviranomainen (FAA) toteutti alueen ympäristövaikutusten selvityksen, jonka luonnos valmistui huhtikuussa 2013. SpaceX julkisti virallisen päätöksen Boca Chican valinnasta 4. elokuuta 2014. Yhtiö oli hankkinut 17 hehtaaria ja vuokrannut 23 hehtaaria maata alueelta saman vuoden toukokuussa.

Uuden laukaisukompleksin rakennustyöt käynnistyivät syyskuussa 2014. Ensimmäisen laukaisun odotettiin tapahtuvan aikaisintaan vuonna 2016, kun alustan rakennustöitä oltiin aloittamassa. Kompleksin alla olevan maan vakauttamisessa ilmenneiden ongelmien takia alustan valmistuminen viivästyi tammikuussa 2016 julkaistun uutisen mukaan vuoteen 2017, minkä seurauksena ensimmäisen laukaisun ennustettiin tapahtuvan aikaisintaan vuonna 2018.

Alussa keskusta oli tarkoitus käyttää SpaceX:n kaupallisiin Falcon 9- ja Falcon Heavy -kantorakettien laukaisuihin. Vuonna 2020 Falcon 9:n tai Heavyn laukaiseminen milloinkaan alueelta on epävarmaa. SpaceX:llä on jo kaikkiaan kolme laukaisualustaa niille, ja BFR:n on tarkoitus korvata lopulta molemmat.*lähde?*

BFR:n rakentaminen alueella käynnistyi toden teolla vuonna 2019. Vuonna 2019 laukaisukompleksi toimi BFR:n varhaisversion Starhopperin rakennus- ja laukaisupaikkana. Starhopperin lyhyiden koelentojen loputtua alueella alettiin loppuvuodesta 2019 rakentaa täysikokoisia Starship-prototyyppejä.*lähde?*

Lähteet
-------

* Federal Aviation Administration Office of Commercial Space Transportation: *Draft Environmental Impact Statement SpaceX Texas Launch Site*. Federal Aviation Administration, Huhtikuu 2013. HQ-0092-K2. Julkaisun verkkoversio (PDF) (viitattu 19.1.2016). (englanniksi) (archive.org)

### Viitteet

1. ↑  Leone, Dan: Details Emerge on SpaceX's Proposed Texas Rocket Launch Site *space.com*.  10.4.2012. Purch, Inc. Viitattu 19.1.2016. (englanniksi)
2. 1 2  Berger, Eric: Texas, SpaceX announce spaceport deal near Brownsville *mysanantonio.com*.  4.8.2014. Hearst Newspapers, LLC. Viitattu 19.1.2016. (englanniksi)
3. 1 2  Draft Environmental Impact Statement 2013, s. ES-1 – ES-5
4. ↑  Perez-Trevino, Emma: SpaceX buys land *valleymorningstar.com*.  24.5.2014. AIM Media TX LLC. Viitattu 19.1.2016. (englanniksi)[vanhentunut linkki]
5. ↑  SpaceX breaks ground at Boca Chica beach *brownsvilleherald.com*.  22.9.2014. AIM Media TX LLC.  Arkistoitu 12.6.2017. Viitattu 19.1.2016. (englanniksi)
6. ↑  Foundation Problems Delay SpaceX Launch *krgv.com*.  19.1.2016. Frankly Media.  Arkistoitu 18.3.2016. Viitattu 19.1.2016. (englanniksi)